open-index/open-wikipedia-markdown huggingface dataset:
พระเจ้าจันทรเทพประภาคุณ

**พระเจ้าจันทรเทพประภาคุณ** มีพระนามเดิมว่า **เจ้าจันทราช** เป็นพระมหากษัตริย์ องค์ที่ 10 แห่งราชอาณาจักรล้านช้างร่มขาวหลวงพระบาง ทรงพระราชสมภพ ณ กรุงเทพมหานคร ราชอาณาจักรสยาม เมื่อปี พ.ศ. 2340 ในคราวที่ต้องมาฝึกราชการ (เป็นตัวประกัน) ตั้งแต่สมัยต้นกรุงรัตนโกสินทร์ซึ่งอาณาจักรหลวงพระบางขึ้นตรงต่อสยาม

## พระราชประวัติ
เจ้าจันทราชเป็นพระโอรสในเจ้ามันธาตุราชกษัตริย์ล้านช้างหลวงพระบางพระองค์ที่ 8 กับเจ้านางคำมูน พระองค์ทรงเป็นพระอนุชาในเจ้าสุกเสริมกษัตริย์ล้านช้างหลวงพระบางพระองค์ก่อน พระองค์ทรงครองราชย์ต่อจากพระเชษฐาตั้งแต่วันที่ 23 กันยายน พ.ศ. 2395 จนกระทั่งถึงแก่พิราลัยเมื่อวันที่ 1 ตุลาคม พ.ศ. 2414 พระเจ้ามหินทรเทพนิภาธร หรือ "เจ้าอุ่นคำ" พระอนุชาของพระองค์สืบราชสมบัติต่อจากพระองค์ รัชสมัยของพระองค์เป็นช่วงที่ลาวอยู่ภายใต้การปกครองของสยาม  

พระองค์ทรงเป็นปฐมบรรพบุรุษของผู้ใช้สกุล จันทราช ซึ่งทายาทหลายสาขาได้อพยพเข้าไปตั้งหลักแหล่งหลายภูมิภาคในสยาม อาทิ อุบลราชธานี นครราชสีมา บึงกาฬ เลย หนองคาย อุดรธานี ร้อยเอ็ด มหาสารคาม เชียงราย เชียงใหม่ ลำปาง เถินบุรี ตาก นครนายก ปราจีนบุรี ฯลฯ 

พระองค์มีพระโอรส 4 องค์ คือ เจ้าสุวรรณ เจ้าคำบัว เจ้าคำแสง เจ้ากัญญา และมีพระธิดา 7 องค์ คือ เจ้านางคำป่อง เจ้านางคำด้วง เจ้านางคำแว่น เจ้านางคำผุย เจ้านางทองดี เจ้านางโสภา เจ้านางคำอ้น

## พระราชกรณียกิจ
ปี พ.ศ. 2409 ได้รับพระราชโองการมาณพระสุรสีหนาทในพระบาทสมเด็จพระจอมเกล้าเจ้าอยู่หัว (รัชกาลที่ 4) ให้อัญเชิญพระบาง พระพุทธรูปสำคัญของลาวจากสยามกลับคืนมาประดิษฐานที่หลวงพระบางจนถึงปัจจุบัน 

ยกกองกำลังสมทบกองทัพสยามไปตีเมืองเชียงตุงให้มาขึ้นกับสยาม แต่ไม่สำเร็จ 

ต้อนรับคณะสำรวจแม่น้ำโขงชาวฝรั่งเศส อองรี มูโอต์ เป็นต้น  

## อ้างอิง

จันทรเทพประภาคุณ
จันทรเทพประภาคุณ
หมวดหมู่:พระเจ้าประเทศราช
18 โลมา บี

**18 โลมา บี** () เป็นดาวเคราะห์ที่มีขนาดใหญ่มากและมีความหนาแน่น อยู่ห่างจากโลกประมาณ 238 ปีแสง ตั้งอยูในกลุ่มดาวโลมา ดาวเคราะห์ดวงนี้โคจรรอบๆ ดาวยักษ์เหลือง 18 โลมา ดาวเคราะห์ดวงนี้มีมวลน้อยกว่า 10.3 MJ และระยะเวลาจาก 993 วัน ค้นพบในวันที่ 19 มกราคม ค.ศ. 2008 โดย ซาโต

## อ้างอิง
* 
*  (web preprint)

## แหล่งข้อมูลอื่น
*  – lists data about the star.

หมวดหมู่:กลุ่มดาวโลมา
หมวดหมู่:ดาวเคราะห์นอกระบบ
หมวดหมู่:ดาวเคราะห์ก๊าซยักษ์
หมวดหมู่:ดาวเคราะห์นอกระบบที่ค้นพบในปี พ.ศ. 2551
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
ซาวันนาห์ ฟิลลิปส์

**ซาวันนาห์ แอนน์ แคทลีน ฟิลลิปส์** () เป็นพระนัดดาในเจ้าหญิงแอนน์ พระราชกุมารี และเป็นพระราชปนัดดาในสมเด็จพระราชินีนาถอลิซาเบธที่ 2 ซาวันนาห์เป็นธิดาของปีเตอร์ ฟิลลิปส์กับออทัมน์ ฟิลลิปส์ บิดาของซาวันนาห์เป็นพระโอรสในเจ้าหญิงแอนน์ พระราชกุมารีกับมาร์ก ฟิลลิปส์ ซาวันนาห์เป็นพระราชปนัดดาคนแรกของสมเด็จพระราชินีนาถเอลิซาเบธที่ 2 ฟิลลิปส์มีน้องสาวอีกคนหนึ่งชื่อว่า อิสลาห์ ฟิลลิปส์

หมวดหมู่:ราชวงศ์วินด์เซอร์
หมวดหมู่:พระราชวงศ์ที่ทรงพระเยาว์
กีฬาเพาะกายในกีฬาแห่งชาติครั้งที่ 41

**กีฬาเพาะกาย** ในการแข่งขันกีฬาแห่งชาติ ครั้งที่ 41 เชียงใหม่เกมส์
 

* มีการชิงชัย 20 เหรียญทอง ประกอบด้วย
**บุคคลทั่วไป ชิง 9 เหรียญทอง
**ฟิตเนส ชิง 4 เหรียญทอง
**มาสเตอร์ชาย ชิง 2 เหรียญทอง
**โมเดลฟิสิคหญิง ชิง 2 เหรียญทอง
**แอธเลติคฟิสิคชาย ชิง 3 เหรียญทอง

* เริ่มแข่งขันวันที่ 14-18 ธันวาคม 2555
* สนามที่ใช้ในการแข่งขัน : ณ ลานข่วงประตูท่าแพ

## สรุปเหรียญรางวัล เพาะกาย

## สรุปผลการแข่งขัน

## ผลการแข่งขัน
### รุ่นไม่เกิน 60 กิโลกรัมชาย

----

### รุ่นไม่เกิน 65 กิโลกรัมชาย

----

### รุ่นไม่เกิน 70 กิโลกรัมชาย

----

### รุ่นไม่เกิน 75 กิโลกรัมชาย

----

### รุ่นไม่เกิน 80 กิโลกรัมชาย

----

### รุ่นไม่เกิน 85 กิโลกรัมชาย

----

### รุ่นไม่เกิน 90 กิโลกรัมชาย

----

### รุ่น 90 กิโลกรัมขึ้นไปชาย

----

### รุ่น OPEN หญิง

----

### ฟิตเนสชาย ความสูงไม่เกิน 170 cm.

----

### ฟิตเนสชาย ความสูงเกิน 170 cm.

----

### ฟิตเนสหญิง ความสูงไม่เกิน 164 cm.

----

### ฟิตเนสหญิง ความสูงเกิน 164 cm.

----

### มาสเตอร์ชาย อายุ 46-50 ปี

----

### มาสเตอร์ชาย อายุ 50 ปีขึ้นไป

----

### โมเดลฟิสิคหญิง ความสูงไม่เกิน 164 cm.

----

### โมเดลฟิสิคหญิง ความสูงเกิน 164 cm.

----

### แอธเลติคฟิสิคชาย รุ่น ความสูงไม่เกิน 165 cm.

----

### แอธเลติคฟิสิคชาย รุ่น ความสูงไม่เกิน 170 cm.

----

### แอธเลติคฟิสิคชาย รุ่น ความสูงเกิน 170 cm.

## อ้างอิง
* กีฬาแห่งชาติ ครั้งที่ 41 “เชียงใหม่เกมส์” 
* Siamsport “เชียงใหม่เกมส์” 
* สมาคมกีฬาเพาะกายและฟิตเนสแห่งประเทศไทย 

หมวดหมู่:กีฬาแห่งชาติครั้งที่ 41
อิสลาห์ ฟิลลิปส์

**อิสลาห์ เอลิซาเบธ ฟิลลิปส์** () เป็นพระนัดดาในเจ้าหญิงแอนน์ พระราชกุมารี และเป็นพระราชปนัดดาในสมเด็จพระราชินีนาถอลิซาเบธที่ 2 อิสลาห์เป็นธิดาของปีเตอร์ ฟิลลิปส์กับออทูมน์ ฟิลลิปส์ บิดาของอิสลาห์เป็นโอรสในเจ้าหญิงแอนน์ พระราชกุมารีกับมาร์ก ฟิลลิปส์ อิสลาห์เป็นพระราชปนัดดาคนที่สองของสมเด็จพระราชินีนาถอลิซาเบธที่ 2 อิสลาห์มีพี่สาวอีกคนหนึ่งชื่อว่า ซาวันนาห์ ฟิลลิปส์

หมวดหมู่:ราชวงศ์วินด์เซอร์
หมวดหมู่:พระราชวงศ์ที่ทรงพระเยาว์
ตัมปิโก

**ตัมปิโก** () เป็นนครและเมืองท่าในรัฐตาเมาลิปัส ประเทศเม็กซิโก ตั้งอยู่ทางตะวันออกเฉียงใต้ของรัฐ ทางตะวันออกของประเทศ บนฝั่งแม่น้ำปานูโก เป็นเมืองใหญ่อันดับ 5 ของรัฐตาเมาลิปัส โดยมีประชากร 297,284 คน โดยในเขตมหานครมีประชากร 859,419 คน เศรษฐกิจของเมืองมีการพัฒนาในช่วงคริสต์ทศวรรษ 1920 เป็นเมืองบุกเบิกด้านการบินและอุตสาหกรรมโซดา มีน้ำมันเป็นสินค้าส่งออกที่สำคัญ และมีสินค้าส่งออกอื่น ๆ ที่สำคัญ เช่น เงิน ทองแดง ขี้เลื่อย รวมถึง ขนแกะ ปอ และผลิตภัณฑ์การเกษตรอื่น ๆ

หมวดหมู่:เมืองในประเทศเม็กซิโก
หมวดหมู่:รัฐตาเมาลิปัส
กูเองกา (ประเทศสเปน)

**กูเองกา** () เป็นเมืองในแคว้นปกครองตนเองกัสติยา-ลามันชา ตั้งอยู่ตอนกลางของประเทศสเปน เป็นเมืองหลักของจังหวัดกูเองกา

## ภูมิอากาศ

## เมืองพี่น้อง
กูเองกาเป็นเมืองพี่น้องกับเมืองดังนี้:

* กูเองกา ประเทศเอกวาดอร์
* ลากวีลา ประเทศอิตาลี
* รอนดา ประเทศสเปน
* ปลาเซนเซีย ประเทศสเปน
* ตัซโกเดอาลาร์กอน ประเทศเม็กซิโก
* พาจู ประเทศเกาหลีใต้ (2007)
* เชร์เรโตซันนิตา ประเทศอิตาลี (2017)
* บอแลน ประเทศฝรั่งเศส (2012)

## อ้างอิง

## หล่งข้อมูลอื่น

*เว็บไซต์ทางการ (ในภาษาสเปน)
*Webcam in a side street
*Cuenca
*A Stroll Through La Mancha by *[[The Guardian]]*

หมวดหมู่:เมืองในแคว้นกัสติยา-ลามันชา
โอเตมาจิ

**โอเตมาจิ** () เป็นย่านหนึ่งในเขตชิโยดะ กรุงโตเกียว ประเทศญี่ปุ่น ตั้งอยู่ทางทิศตะวันออกของพระราชวังหลวง ทางทิศเหนือของสถานีรถไฟโตเกียวและย่านมารูโนอูจิ 

ในอดีตเป็นย่านพักอาศัยเก่าแก่ของโตเกียว ปัจจุบันเป็นที่ตั้งของกลุ่มบริษัทหนังสือพิมพ์ยักษ์ใหญ่ของญี่ปุ่นหลายบริษัท จนได้รับขนานนามว่า "ศูนย์กลางหนังสือพิมพ์แห่งญี่ปุ่น" และเป็นที่ตั้งสำนักงานใหญ่ของบริษัทอื่น ๆ

## บริษัทที่มีสำนักงานในโอเตมาจิ
thumb|อาคารสำนักงานใหญ่ของหนังสือพิมพ์นิฮงเกไซชิมบุง
*อาซาฮิประกันภัย
*ไดวะซีเคียวริตีกรุป
*ธนาคารพัฒนาญี่ปุ่น
*ไปรษณีย์ญี่ปุ่น
*มารูเบนิ
*มิลเลียโฮลดิงส์
*มิตซูบิชิเอสเตท
*มิตสึอิแอนด์โค
*มิตสึอิไลฟ์ประกันภัย
*มิซูโฮะไฟแนนเชียลกรุ๊ป
*เนชันนัลไลฟ์ไฟแนนเชียลคอร์ปอเรชั่น
*หนังสือพิมพ์นิกเก
*นิปปนซูอิซังไกชะ
*นิปปนเทเลการ์ฟแอนด์เทเลโฟนคอร์ปอเรชัน
*หนังสือพิมพ์ซังเก
*หนังสือพิมพ์โยมิอูริ

## อ้างอิง

## แหล่งข้อมูลอื่น
* 

โอเตมาจิ
ไอคูล์ดฟอลล์อินเลิฟ

"**ไอคูล์ดฟอลล์อินเลิฟ**" () เป็นเพลงจากนักร้องชาวอเมริกัน เซเลนา

## รายชื่อเพลง
;CD single
# "I Could Fall in Love" (Album version)
# "I Could Fall in Love" (Softer version)

## ชาร์ต

## แหล่งข้อมูลอื่น
* Selena — Q-Productions

หมวดหมู่:เซเลนา
หมวดหมู่:ซิงเกิลในปี พ.ศ. 2538
14 เฮอร์คิวลีส ซี

**14 เฮอร์คิวลีส ซี** () เป็นดาวเคราะห์นอกระบบที่อยู่ห่างจากโลกประมาณ 59 ปีแสง ตั้งอยู่ในกลุ่มดาวเฮอร์คิวลีส ซึ่งโคจรอยู่รอบ ๆ ดาวฤกษ์ 14 เฮอร์คิวลีสกับมวลที่อาจจะทำให้ดาวเคราะห์ก๊าซยักษ์ประมาณขนาดเดียวกับดาวพฤหัสบดีแต่มีขนาดใหญ่กว่า ดาวเคราะห์ดวงนี้ถูกค้นพบเมื่อ 17 พฤศจิกายน ค.ศ. 2005 และยืนยันเมื่อวันที่ 2 พฤศจิกายน ค.ศ. 2006 อ้างอิงถึงการวิเคราะห์ล่าสุด การดำรงอยู่ของดาวเคราะห์ดวงที่สองในระบบ 14 เฮอร์คิวลีส คือ "ชัดเจน" การยืนยันอย่างแน่ชัด แต่ในค่าพารามิเตอร์ของดาวเคราะห์ดวงนี้จะไม่เป็นที่รู้จักอย่างแม่นยำ อาจเป็นใน 4:01 กับเสียงดาวเคราะห์วงใน 14 เฮอร์คิวลีส บี

## อ้างอิง

## แหล่งข้อมูลอื่น
* 
* 

หมวดหมู่:ดาวเคราะห์นอกระบบ
หมวดหมู่:กลุ่มดาวเฮอร์คิวลีส
หมวดหมู่:ดาวเคราะห์ก๊าซยักษ์
หมวดหมู่:ดาวเคราะห์นอกระบบที่ค้นพบในปี พ.ศ. 2548
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
กราวิตี้ มฤตยูแรงโน้มถ่วง

***กราวิตี้ มฤตยูแรงโน้มถ่วง*** () เป็นภาพยนตร์แนวไซไฟ ร่วมเขียน, ร่วมผลิต, ร่วมตัดต่อ และกำกับโดยอัลฟอนโซ กัวรอน นำแสดงโดยซานดรา บุลล็อก และจอร์จ คลูนีย์ โดยรับบทเป็นนักบินอวกาศที่ยังมีชีวิตรอดในสถานีอวกาศที่ได้รับความเสียหาย โดยออกฉายในวันที่ 4 ตุลาคม ค.ศ. 2013 ในระบบ 3 มิติ และไอแมกซ์ 3 มิติ

## เรื่องย่อ
ดร. ไรอัน สโตน (บุลล็อก) เป็นวิศวกรผู้ออกแบบเครื่องมือแพทย์ เข้าร่วมภารกิจกระสวยอวกาศเป็นครั้งแรก กับเที่ยวบิน STS-157 บัญชาการโดย แมตต์ โควาลสกี (คลูนีย์)  นักบินอวกาศรุ่นเก๋า ผู้กำลังคาดหวังจะทำลายสถิติสเปซวอล์กของนักบินอวกาศรัสเซีย ขณะสโตนกำลังทำภารกิจซ่อมบำรุงกล้องโทรทรรศน์อวกาศฮับเบิล ก็ได้รับคำสั่งจากศูนย์ควบคุมภารกิจที่ฮูสตันให้ยกเลิกภารกิจ เนื่องจากเกิดอุบัติเหตุขยะอวกาศที่เกิดจากการยิงทำลายดาวเทียมของรัสเซีย พุ่งชนกันจนเกิดปฏิกิริยาลูกโซ่ กลายเป็นพายุขยะอวกาศทำลายล้าง ยานอวกาศ *เอกซพลอเรอร์* ของทั้งคู่ถูกทำลาย มีเพียงสโตนและโควาลสกี ที่รอดชีวิตและติดอยู่ในอวกาศโดยไม่มีการติดต่อสื่อสารกับโลก ทั้งคู่ได้หาทางกลับสู่โลก โดยอาศัยยานโซยูสของรัสเซีย ที่จอดเทียบอยู่ที่สถานีอวกาศนานาชาติ (ISS) และยานเสินโจวของจีน ที่จอดเทียบอยู่ที่สถานีอวกาศเทียนกง

## นักแสดง
* ซานดรา บุลล็อก รับบทเป็น ดร. ไรอัน สโตน
* จอร์จ คลูนีย์ รับบทเป็น แมตต์ โควาลสกี

## รางวัล
ภาพยนตร์ได้รับการเสนอชื่อเข้าชิงรางวัลออสการ์ ครั้งที่ 86 ทั้งหมด 10 สาขา ได้แก่
* ภาพยนตร์ยอดเยี่ยม
* ผู้กำกับภาพยนตร์ยอดเยี่ยม (อัลฟองโซ กัวรอน)
* นักแสดงนำหญิงยอดเยี่ยม (แซนดร้า บุลล็อก)
* การถ่ายภาพยอดเยี่ยม
* การลำดับภาพยอดเยี่ยม
* ดนตรีประกอบภาพยนตร์ยอดเยี่ยม
* การออกแบบงานสร้างยอดเยี่ยม
* การบันทึกเสียงยอดเยี่ยม
* การลำดับเสียงยอดเยี่ยม
* เทคนิคพิเศษยอดเยี่ยม

## อ้างอิง

## แหล่งข้อมูลอื่น
* 
* 
* 
* 

หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ผจญภัยในอวกาศ
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ไอแมกซ์
หมวดหมู่:ภาพยนตร์อังกฤษ
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ 3 มิติในปี พ.ศ. 2556
หมวดหมู่:ภาพยนตร์ที่กำกับโดย อัลฟอนโซ กัวรอน
หมวดหมู่:ภาพยนตร์อิงบันเทิงคดีแนววิทยาศาสตร์
หมวดหมู่:ภาพยนตร์โดยเฮย์เดย์ฟิล์มส์
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์ระทึกขวัญบันเทิงคดีแนววิทยาศาสตร์อเมริกัน
หมวดหมู่:ภาพยนตร์เอาชีวิตรอดอเมริกัน
หมวดหมู่:ภาพยนตร์ที่ถ่ายทำในเซอร์รีย์
หมวดหมู่:ภาพยนตร์ผจญภัยในอวกาศอเมริกัน
หมวดหมู่:ภาพยนตร์เกี่ยวกับความตาย
หมวดหมู่:ภาพยนตร์เกี่ยวกับนาซา
แยฟเลอ

**แยฟเลอ** () เป็นเมืองในประเทศสวีเดน เป็นเมืองหลักของเทศบาลแยฟเลอและแยฟเลอบอร์เคาน์ตี มีประชากร 71,033 คน (ธันวาคม ค.ศ. 2010) จัดตั้งเป็นเมืองในปี ค.ศ. 1446 โดยคริสโตเฟอร์แห่งบาวาเรีย  เป็นเมืองท่า ปัจจุบัน มีบริษัทการส่งออก มีอู่ต่อเรือ และท่าเรือ

## อ้างอิง

หมวดหมู่:เมืองในประเทศสวีเดน
ไฟหวน

**ไฟหวน** เป็นละครโทรทัศน์ไทย บทประพันธ์ของฐา-นวดี สถิตยุทธการ  เขียนบทโทรทัศน์โดยฐา-นวดี สถิตยุทธการ  สร้างโดย บริษัท มาสเคอเรด จำกัด  กำกับการแสดงโดย มารุต สาโรวาท นำแสดงโดย ปิยธิดา มิตรธีรโรจน์,ธนพล นิ่มทัยสุข, ธัญญะสุภางค์ จิรปรีชานนท์, แซมมี่ เคาวเวลล์,  ออกอากาศทุกวันศุกร์ เสาร์  อาทิตย์ เวลา 20.30 น.ทางสถานีโทรทัศน์สีกองทัพบกช่อง 7

## เรื่องย่อ
พระนคร ในปี พ.ศ. 2482 เจ้าคุณเทพ หรือ นายพลเทพ เทพบริบาล ได้คนรับใช้ในบ้าน คือ อุ่น เป็นภรรยาอีกคน ทำให้ภรรยาตัวจริงคือ คุณหญิงมณี เกิดความหึงหวงอย่างรุนแรง คุณหญิงมณี จึงวางแผนฆ่าอุ่นซึ่งกำลังตั้งท้องอยู่ และทำให้นายพลเทพ เป็นหมัน โดยใช้ยาของหมอเสน่ห์ ที่ชื่อ ตาเถา โดยมีสร้อย คนรับใช้คนสนิทเป็นคนดำเนินการ อุ่นได้คลอดลูกออกมาและได้ฝากให้อิ่ม พี่สาวของตนเองช่วยดูแลให้ เมื่อแรกเกิดลูกของอุ่นไม่ร้อง ทุกคนจึงคิดว่าเด็กได้ตายตั้งแต่แรกคลอดไปแล้ว ขณะเดียวกันสร้อยก็ได้มาวางเพลิงเผาบ้านของอิ่มและอุ่น จนอุ่นถูกไฟคลอกตาย ขณะที่อิ่มเห็นเหตุการณ์ทั้งหมด จึงพาเด็กหนี แต่ก็ถูกรถของผกาชน จนสลบสิ้นสติไป

ผกา เป็นแม่เล้าเจ้าของ "หอโคมแดง" หอผู้หญิงหยำฉ่าที่มีชื่อในพระนคร ผกา ได้รับลูกของอุ่นมาเลี้ยง 20 ปีผ่านไป ในปี พ.ศ. 2500 ลูกของอุ่นเติบโตขึ้นมาเป็นผู้หญิงสวย และกลายเป็น บุปผา ผู้หญิงหยำฉ่าค่าตัวแพงอันดับหนึ่งของหอโคมแดง บุปผาโดยปกติจะไม่รับแขกทั่วไป แต่จะรับเฉพาะแขกพิเศษกระเป๋าหนักเท่านั้น  

วันหนึ่ง นายสิน คนขับรถในบ้านของนายพลเทพมาเที่ยวที่หอโคมแดง และพยายามตื้อจะขอขึ้นห้องกับบุปผาให้ได้ แต่บุปผาไม่สน จนกระทั่งบุปผาได้รับรู้ว่า ที่บ้านเทพบริบาลนั้น นายพลเทพมีลูกสาวเพียงคนเดียวกับคุณหญิงมณี ชื่อ มัทนา หรือมัท ที่อายุรุ่นราวคราวเดียวกัน มัทนากำลังจะหมั้นกับคู่หมั้นหนุ่ม คือ ไอศูรย์ หรือ ต้น ซึ่งเป็นนายแพทย์เจ้าของโรงพยาบาลที่นครปฐม บุตรชายของคุณหญิงแจ่มจันทร์ บุปผาซึ่งเป็นคนทะเยอะทะยานอยู่แล้ว ต้องการจับคู่ตัวเองกับหมอไอศูรย์ให้ได้ จึงวางแผนทั้งหมดแฝงตัวเข้าไปเป็นคนรับใช้ในบ้านของนายพลเทพ ขณะที่ อิ่ม ที่สติเลอะเลือนไป 20 ปี ก็ค่อย  ๆ ฟื้นความทรงจำขึ้นมา และสามารถเล่าเรื่องเหตุการณ์ที่เกิดขึ้นทั้งหมดในอดีตให้แก่นายพลเทพฟัง จึงรู้ว่าแท้จริงแล้ว บุปผา คือ ลูกสาวแท้ ๆ ของตัวเองที่พรัดพรากจากกันไปนาน นั่นทำให้คุณหญิงมณี และสร้อย เกิดความแค้น และการแก้แค้นเอาคืนกันจึงบังเกิดขึ้น

## นักแสดง

## เพลงประกอบ
* *ไฟปรารถนา* ร้องโดย ณัฐมน กฤษณคุปต์ (เพลงเปิด; ในไตเติลขึ้นชื่อเพียง 'ณัฐมน')
* *[[สิ้นรักสิ้นสุข]]*  ร้องโดย ดลชัย บุณยะรัตเวช (เพลงปิด)

## อ้างอิง
*เรื่องย่อละครไฟหวน 

## แหล่งข้อมูลอื่น

หมวดหมู่:ละครโทรทัศน์ช่อง 7
หมวดหมู่:ละครโทรทัศน์ไทยในปี พ.ศ. 2556
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ที่กำกับโดย มารุต สาโรวาท
แม่น้ำกูเนเน

thumb|แผนที่การไหลของแม่น้ำกูเนเน
**แม่น้ำกูเนเน** () เป็นแม่น้ำในแอฟริกาตอนใต้ ไหลผ่านที่ราบสูงในประเทศแองโกลา ไหลไปทางใต้เป็นแนวเขตแดนระหว่างประเทศแองโกลาและนามิเบีย ลงสู่มหาสมุทรแอตแลนติก เป็นหนึ่งในแม่น้ำสายยาวไม่กี่แห่งในภูมิภาคนี้ มีความยาว 1,050 เมตร (652 ไมล์) มีพื้นที่รับน้ำ 106,560 ตร.กม. (41,143 ตร.ไมล์) หมายถึงระบายน้ำออกต่อปีที่ 174 ม³/วิ

หมวดหมู่:แม่น้ำในประเทศแองโกลา
หมวดหมู่:แม่น้ำในประเทศนามิเบีย
บาเกิว

**บาเกิว** (, , ) เป็นเมืองหลักของเทศมณฑลบาเกิว ในประเทศโรมาเนีย จากข้อมูลประชากรปี ค.ศ. 2011 มีประชากร 133,460 คน ทำให้เป็นเมืองใหญ่อันดับ 15 ของประเทศโรมาเนีย เมืองตั้งอยู่ตีนเขาของเทือกเขาคาร์เพเทียน และบนฝั่งแม่น้ำบิสตริตซา

## อ้างอิง

## แหล่งข้อมูลอื่น

หมวดหมู่:เมืองในประเทศโรมาเนีย
เบเอร์เชวาอ์

**เบเอร์เชวาอ์** (, ; , ; ) เป็นเมืองที่ใหญ่ที่สุดในเขตทะเลทรายเนเกฟทางตอนใต้ของประเทศอิสราเอล ได้รับสมญาว่าเป็น "เมืองหลวงของเนเกฟ" เบเอร์เชวาอ์ตั้งอยู่ใจกลางของเขตปริมณฑลที่มีประชากรมากเป็นอันดับที่ 4 ของประเทศ หากนับเฉพาะเขตเมืองแล้ว เบเอร์เชวาอ์เป็นนครที่มีประชากรมากเป็นอันดับที่ 8 ของประเทศ ด้วยจำนวน 209,002 คน และเป็นนครที่มีพื้นที่มากเป็นอันดับที่สอง (รองจากเยรูซาเลม) ด้วยพื้นที่ 117,500 ดูนัม

หลักฐานทางประวัติศาสตร์จากคัมภีร์ไบเบิลกล่าวถึงพื้นที่เมืองโบราณ เทลเบเอร์เชวาอ์ ซึ่งอยู่ห่างจากเบเอร์เชวาอ์ในปัจจุบันไปประมาณ 2.5 ไมล์ นครปัจจุบันก่อตั้งในช่วงต้นคริสต์ศตวรรษที่ 20 โดยชาวเติร์กออตโตมัน ต่อมาในช่วงสงครามโลกครั้งที่หนึ่ง กองทัพบริติชได้เข้ายึดครองเมืองโดยใช้ม้าเร็วออสเตรเลียในช่วงสงครามเบียร์บีชา (1917) ต่อมาใน ค.ศ. 1947 เบเอร์เชวาอ์ หรือ *บิอ์รุสซับอ์* () ถูกมองว่าเป็นส่วนหนึ่งของรัฐอาหรับในแผนการแบ่งปาเลสไตน์โดยสหประชาชาติ หลังจากการประกาศเอกราชของอิสราเอล กองทัพอียิปต์ได้รวบรวมกำลังคนไว้ที่เบียร์บีชาในฐานะจุดยุทธศาสตร์ที่สำคัญ ต่อมาในสงครามเบเอร์เชวาอ์เมื่อเดือนตุลาคม ค.ศ. 1948 นครได้ถูกยึดครองโดยกองกำลังป้องกันตนเองอิสราเอล

หลังจากที่อิสราเอลได้รับเอกราช นครได้เติบโตขึ้นอย่างรวดเร็ว ประชากรส่วนใหญ่ในเขตเมืองถือว่าเป็นทายาทของชาวยิวเซฟาร์ดีและชาวยิวมิซราฮีที่อพยพจากอาหรับใน ค.ศ. 1948 ต่อมาใน ค.ศ. 1990 กลุ่มอพยพลำดับที่สองและสามก็ได้ตามเข้ามา กลุ่มนี้ประกอบไปด้วยชาวยิวอัชเคนาซิที่อพยพจากสหภาพโซเวียต และชาวเบตาอิสราเอลที่อพยพจากประเทศเอธิโอเปีย ผู้อพยพจากโซเวียตได้คิดค้นหมากรุกซึ่งต่อมาได้กลายเป็นเกมกีฬาหลักของนคร จนทำให้นครกลายเป็นศูนย์กลางการพัฒนาทางเทคโนโลยี ปัจจุบัน เบเอร์เชวาอ์ถือเป็นศูนย์กลางเกมหมากรุกของประเทศอิสราเอล และเนื่องด้วยในเบเอร์เชวาอ์มีเจ้าของรางวัลหมากรุกมากกว่านครแห่งอื่น ๆ ของโลก ทำให้เบเอร์เชวาอ์ได้รับขนานนามว่าเป็นเมืองหลวงหมากรุกของโลก

เบเอร์เชวาอ์เป็นที่ตั้งของมหาวิทยาลัยเบนกูเรียนแห่งเนเกฟ และยังเป็นศูนย์กลางอุตสาหกรรมล้ำสมัยของประเทศ

## เมืองฝาแฝด
เบเอร์เชวาอ์เป็นเมืองฝาแฝดกับเมืองดังต่อไปนี้:

*  อาดานา ประเทศตุรกี
*  แอดดิสอาบาบา ประเทศเอธิโอเปีย
*  คลูช-นาโปกา ประเทศโรมาเนีย
*  ลียง ประทเศฝรั่งเศส
*  นีช ประเทศเซอร์เบีย
*  โอนิ ประเทศจอร์เจีย
*  พาร์รามัตตา ประเทศออสเตรเลีย
*  ลาปลาตา ประเทศอาร์เจนตินา

*  ซีแอตเทิล ประเทศสหรัฐ
*  มอนทรีออล ประเทศแคนาดา
*  วินนิเพก ประเทศแคนาดา
*  วุพเพอร์ทาล ประเทศเยอรมนี
*  มิวนิก ประเทศเยอรมนี

## อ้างอิง

## บรรณานุกรม
* 
* 

## แหล่งข้อมูลอื่น

* 
* Beer-Sheva&nbsp;– Historical article from the Catholic Encyclopaedia
* Israel Builds Expansion and architecture of Beersheva in the 1960s and 1970s
* Blueprint for Beersheba
* 
* Tsagai Asamain, Be'er Sheva-Compound C:Conservation measures during the excavation, Israel Antiquities Authority Site – Conservation Department
* Yardena Etgar and Ofer Cohen, Tel Be’er Sheva: The Underground Water Reservoir System, Israel Antiquities Authority Site – Conservation Department
* Shauli Sela and Fuad Abu-Taa, The Turkish Mosque and the Governor's House: Conservation of the stone and plaster, Israel Antiquities Authority Site – Conservation Department
* Survey of Western Palestine, Map 24: IAA, Wikimedia commons

หมวดหมู่:เมืองในประเทศอิสราเอล
หมวดหมู่:เมืองในโทราห์
กือเทิร์สโล

**กือเทิร์สโล** () เป็นเมืองในรัฐนอร์ทไรน์-เว็สท์ฟาเลิน ประเทศเยอรมนี ในบริเวณเว็สท์ฟาเลิน และเป็นศูนย์กลางการปกครองของเขตในชื่อเดียวกัน เมืองมีประชากร 96,320 คน มีอุตสาหกรรมผลิตอาหารสำเร็จรูป สิ่งทอ เครื่องเรือน

หมวดหมู่:เมืองในประเทศเยอรมนี
เพลงหวานใจ

**เพลงหวานใจ** เป็นภาพยนตร์ไทยพูด (ในฟิล์ม) ชั้นพิเศษ "ซูเปอร์" เรื่องแรกในนาม บริษัทภาพยนตร์เสียงศรีกรุง จำกัด  ฉายครั้งแรก  พ.ศ. 2480 หลังภาพยนตร์ซูเปอร์เรื่องแรก *[[เลือดทหารไทย]]* พ.ศ. 2478 (เรื่องสุดท้ายในนาม ภาพยนตร์เสียงศรีกรุง แบบวสุวัต)

## อ้างอิง

 
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2480
หมวดหมู่:ภาพยนตร์ไทยที่ออกฉายในปี พ.ศ. 2493
หมวดหมู่:ภาพยนตร์ไทยในคริสต์ทศวรรษ 1930
หมวดหมู่:ภาพยนตร์ที่กำกับโดย ขุนวิจิตรมาตรา
โซโลทวร์น

thumb|โซโลทวร์น
**โซโลทวร์น** (; ; ; ) เป็นเมืองหลวงของรัฐโซโลทวร์น ประเทศสวิตเซอร์แลนด์ เมืองประกอบด้วยเทศบาลเดียว คือเขตที่ชื่อเดียวกัน จากข้อมูลในเดือนธันวาคม ค.ศ. 2012 เมืองมีประชากร 16,460 คน เมืองมีพื้นที่ 6.28 ตร.กม.

หมวดหมู่:เมืองในประเทศสวิตเซอร์แลนด์
รัฐชวีทซ์

**รัฐชวีทซ์** () เป็นรัฐตอนกลางของประเทศสวิตเซอร์แลนด์ ตั้งอยู่ระหว่างเทือกเขาแอลป์ทางทิศใต้ ทะเลสาบลูเซิร์นทางทิศตะวันตกและทะเลสาบซือริชทางทิศเหนือ มีเมืองหลวงของรัฐคือชวีทซ์ เป็นรัฐมีชื่อเสียงด้านการท่องเที่ยว เป็นหนึ่งในรัฐก่อตั้งของสวิตเซอร์แลนด์

## อ้างอิง

ชวีทซ์
ดุลการค้า

**ดุลการค้า** () คือการเปรียบเทียบระหว่างผลต่างมูลค่าการนำเข้าสินค้ากับมูลค่าการส่งออกสินค้าของประเทศ โดยทั่วไประยะเวลาที่ใช้เปรียบเทียบ คือ รายเดือน รายไตรมาส และรายปี  ซึ่งถ้านำเข้ามากกว่าส่งออกแสดงว่าขาดดุลการค้า แต่ถ้าส่งออกมากกว่านำเข้าแสดงว่าเกินดุลการค้า และถ้าส่งออกและนำเข้าเท่ากันเรียกว่า สมดุลการค้า 
## ชนิดของดุลการค้า
*เกินดุลการค้า  (Surplus Balance of Trade) คือ มูลค่าส่งออกมากกว่ามูลค่านำเข้า ใช้แก้ปัญหาเงินฝืด
*ขาดดุลการค้า (Deficit Balance of Trade) คือ มูลค่าการนำเข้าสินค้ามากกว่ามูลค่าการส่งออก ใช้แก้ปัญหาเงินเฟ้อ
*ดุลการค้าสมดุล (Equilibrium Balance of Trade) คือ ภาวะที่ประเทศมีรายรับรวมเท่ากับรายจ่ายรวมจากการแลกเปลี่ยนสินค้าและบริการระหว่างประเทศ
## อ้างอิง

หมวดหมู่:เศรษฐศาสตร์ระหว่างประเทศ
หมวดหมู่:การค้าระหว่างประเทศ
หมวดหมู่:คำศัพท์เศรษฐศาสตร์
หมวดหมู่:เศรษฐศาสตร์มหภาค
เทวินทร์ ชาติสุวรรณ

**เทวินทร์ ชาติสุวรรณ** (ชื่อเล่น: ต่อ; 1 มิถุนายน พ.ศ. 2525 – ) เป็นนักกีฬาฮอกกี้น้ำแข็งชายทีมชาติไทย ซึ่งทำหน้าที่เป็นรองกัปตันของทีมชุดใหญ่ และเป็นผู้ที่สามารถทำประตูได้มากที่สุดให้แก่ทีมชาติไทย เดือนมีนาคม พ.ศ. 2552 เทวินทร์รับหน้าที่เป็นกัปตันฮอกกี้น้ำแข็งชายทีมชาติไทย ในการแข่งขันไอไอเอชเอฟชาลเลนจ์คัพออฟเอเชีย 2009 ที่ประเทศสหรัฐอาหรับเอมิเรตส์ โดยเขาได้รับเลือกให้เป็นผู้เล่นยอดเยี่ยมถึง 2 ครั้ง เมื่อครั้งที่ทีมชาติไทยเป็นฝ่ายชนะทีมชาติอินเดีย และทีมชาติมาเลเซีย

## ประวัติ
[thumb|280px|left|เทวินทร์ ชาติสุวรรณ และ[ธีระศักดิ์ รัตนโชติ]]

เทวินทร์ ชาติสุวรรณ เป็นบุตรของจรูญ และทัศนะ ชาติสุวรรณ เขาสำเร็จการศึกษาระดับชั้นมัธยมต้นจากโรงเรียนอัสสัมชัญศรีราชา และระดับชั้นมัธยมปลายจากโรงเรียนราชวินิต ประมาณปี พ.ศ. 2542 เทวินทร์เริ่มเล่นให้แก่ทีมชาติไทยรุ่นอายุไม่เกิน 18 ปีเป็นครั้งแรก และใน พ.ศ. 2543 เขาเป็นผู้ได้รับเลือกเข้าศึกษาที่คณะศึกษาศาสตร์ มหาวิทยาลัยเกษตรศาสตร์ เนื่องด้วยความสามารถด้านกีฬาที่โดดเด่น อย่างไรก็ตาม เขาได้ออกจากมหาวิทยาลัยดังกล่าว และเดินทางไปใช้ชีวิตอยู่ที่ประเทศแคนาดาอยู่ช่วงระยะเวลาหนึ่ง

ใน พ.ศ. 2554 เขาเป็นหนึ่งในผู้เข้าแข่งขันกีฬาฮอกกี้น้ำแข็งในเอเชียนเกมส์ฤดูหนาว 2011 ที่ประเทศคาซัคสถาน รวมถึง ในเดือนตุลาคม พ.ศ. 2555 เทวินทร์เป็นหนึ่งในนักฮอกกี้น้ำแข็งชาวไทยผู้เข้าแข่งขันใน บางกอกแบทเทิลออนไอซ์ 2012 ที่เซ็นทรัลพลาซา แกรนด์ พระราม 9 ซึ่งเป็นรายการแข่งขันระดับสโมสรจากนานาประเทศ

วันที่ 20 มีนาคม พ.ศ. 2556 เทวินทร์เป็นหนึ่งในผู้ทำประตูในการแข่งฮอกกี้น้ำแข็งชิงชนะเลิศแห่งเอเชียครั้งที่ 6 รายการไอไอเอชเอฟชาลเลนจ์คัพออฟเอเชีย 2013 ที่จัดขึ้น ณ กรุงเทพมหานคร ในครั้งที่พบกับทีมชาติจีนไทเป วันที่ 21 มีนาคม เขาเป็นหนึ่งในผู้มีส่วนช่วยให้ทีมชาติไทยเป็นฝ่ายชนะเมื่อครั้งที่พบกับทีมชาติสหรัฐอาหรับเอมิเรตส์ซึ่งเป็นแชมป์เก่าได้สำเร็จ ตลอดจน เป็นหนึ่งในผู้เข้าแข่งขัน ณ วันที่ 22 มีนาคม เมื่อครั้งพบกับทีมชาติมองโกเลีย

## เกียรติประวัติ
* 16px แชมป์ ฮอกกี้น้ำแข็งชิงแชมป์โลก 2024 ดิวิชัน 3 กลุ่มเอ

## เครื่องราชอิสริยาภรณ์

## อ้างอิง

## แหล่งข้อมูลอื่น
* 

หมวดหมู่:นักฮอกกี้น้ำแข็งชาวไทย
หมวดหมู่:นักกีฬาชาวไทย
หมวดหมู่:ผู้ฝึกสอนฮอกกี้น้ำแข็ง
หมวดหมู่:บุคคลจากโรงเรียนอัสสัมชัญศรีราชา
หมวดหมู่:บุคคลจากโรงเรียนราชวินิต
หมวดหมู่:บุคคลจากคณะศึกษาศาสตร์ มหาวิทยาลัยเกษตรศาสตร์
หมวดหมู่:นักกีฬาจากกรุงเทพมหานคร
หมวดหมู่:ผู้ได้รับเครื่องราชอิสริยาภรณ์ จ.ภ.
ปาร์ตีร็อคแอนเธม

**ปาร์ตีร็อคแอนเธม** () เป็นเพลงแนวแดนซ์ป็อป, อิเล็กทรอเฮาส์ และแอซิดเฮาส์อเมริกันโดย LMFAO เนื้อร้องโดนนักร้องชาวอังกฤษเลอว์เลน เบนเนตต์ และกูนร็อค วางจำหน่ายเป็นซิงเกิลแรกจากอัลบั้มที่สองของพวกเขาคือ Sorry for Party Rocking จะสอดแทรกจากเนื้อเพลงของ ริค รอสส์ คือ Hustlin' 

## รายการเพลง
*;ดาวน์โหลด
#"Party Rock Anthem" – 4:23

*;ซีดีซิงเกิล
#"Party Rock Anthem" (Album Version) – 4:23
#"Party Rock Anthem" (Audiobot Remix) – 6:01

*;รีมิกซ์
#"Party Rock Anthem" (Wideboys Radio Edit) – 3:25
#"Party Rock Anthem" (Wideboys Club Mix) – 5:49
#"Party Rock Anthem" (Christopher Lawrence Radio Edit) – 3:38
#"Party Rock Anthem" (Christopher Lawrence Club Mix) – 7:11
#"Party Rock Anthem" (Russ Chimes Dub) – 6:25
#"Party Rock Anthem" (Alesso Remix) – 5:49
#"Party Rock Anthem" (Benny Benassi Radio Edit) – 3:36
#"Party Rock Anthem" (Benny Benassi Club Mix) – 6:17
#"Party Rock Anthem" (Benny Benassi Dub Remix) – 6:01
#"Party Rock Anthem" (Avollo Remix) - 6.17
#"Party Rock Anthem" (Audiobot Remix) – 6:01
#"Party Rock Anthem" (Cherry Cherry Boom Boom Bomber Remix) – 4:02
#"Party Rock Anthem" (DJ Enferno Remix) – 4:52
#"Party Rock Anthem" (Kim Fai Remix) – 6:53
#"Party Rock Anthem" (Millions Like Us Dubstep Remix) – 4:38
#"Party Rock Anthem" (Arion Dubstep Remix) – 3:23
#"Party Rock Anthem" (Alyn's Goin Hard remix) – 4:20
#"Party Rock Anthem" (Mt Parahaki Dubstep remix) – 4:22
#"Party Rock Anthem" (DJ Bent Dutch Remix) - 5:54
#"Party Rock Anthem" (Ram6 edit remix) - 4:05

## ชาร์ต

### ชาร์ตรายสัปดาห์

### ชาร์ตในช่วงปลายปี

## อ้างอิง

## แหล่งข้อมูลอื่น
*Official Website
* 

หมวดหมู่:ซิงเกิลในปี พ.ศ. 2554
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
เดอะพาวเวอร์ทริป

**เดอะพาวเวอร์ทริป** (อังกฤษ: The Power Trip) เป็นกลุ่มนักมวยปล้ำ มีสมาชิก 4 คน และ อดีตสมาชิก 6 คน เซ็นสัญญากับสมาคม WWF ปัจจุบันได้แตกทีมไปเรียบร้อย

## ผลงานทั้งหมด
***[[WWE|เวิลด์เรสต์ลิงเฟดเดเรชั่น]]**
**WWE Championship (1 สมัย) - สตีฟ ออสติน
**WWE Intercontinental Championship (2 สมัย) - ทริปเปิล เอช
**WWF World Tag Team Championship (1 สมัย) - สตีฟ ออสติน และ ทริปเปิล เอช
**Grand Slam Championship
## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
อาวีญง

**อาวีญง** () เป็นเมืองหลัก (Chef-lieu) ของเขตจังหวัดโวกลูซ แคว้นพรอว็องซาลป์โกตดาซูร์ ทางภาคใต้ของประเทศฝรั่งเศส ตั้งอยู่ริมฝั่งแม่น้ำโรน ประกอบด้วยประชากรทั้งหมด 94,787 คน (ณ ปีค.ศ. 2010) ในจำนวนนี้มีประมาณ 12,000 คนทีอาศัยอยู่ในเขตเมืองเก่าของอาวีญง ในปัจจุบันเป็นเมืองที่มีขนาดใหญ่ที่สุด และยังเป็นเมืองหลวงของจังหวัดโวกลูซ 

อาวีญงได้รับการขนานนามว่าเป็น "เมืองแห่งพระสันตะปาปา" เนื่องจากในอดีตนั้นเคยเป็นที่ประทับของสมเด็จพระสันตะปาปา (รวมทั้งพระสันตะปาปาเท็จ) ตั้งแต่ปีค.ศ. 1309 - ค.ศ. 1423 ในช่วงของการแตกแยกครั้งใหญ่ของคริสตจักร (Catholic Schism) นอกจากนี้อาวีญงยังเป็นหนึ่งในไม่กี่เมืองในประเทศฝรั่งเศสที่ยังมีกำแพงเมืองเก่าที่ยังอยู่ในสภาพสมบูรณ์ และยังมีศูนย์ประวัติศาสตร์ พระราชวังพระสันตะปาปา สะพานอาวีญง ซึ่งยังอยู่ในสภาพดี ซึ่งทั้งหมดนี้ได้รับการขึ้นทะเบียนเป็นมรดกโลกโดยองค์การยูเนสโก เมื่อปีค.ศ. 1995 ในนาม *Historic Centre of Avignon: Papal Palace, Episcopal Ensemble and Avignon Bridge* ()

## ลักษณะทางภูมิศาสตร์
*พิกัดภูมิศาสตร์ :* 

thumb|center|650px|อาวีญง มองจากเกาะ île de la Barthelasse
อาวีญงตั้งอยู่บนฝั่งขวาของแม่น้ำโรน โดยเหนือไปจากจุดที่บรรจบกันระหว่างแม่น้ำโรน กับแม่น้ำดูร็องซ์ ตั้งอยู่ห่างประมาณ 580 กิโลเมตรทางทิศตะวันออกเฉียงใต้ของกรุงปารีส 229 กิโลเมตรทางทิศใต้ของเมืองลียง และ 85 กิโลเมตรทางทิศตะวันตกเฉียงเหนือของเมืองมาร์แซย์ เมืองอาวีญงมีลักษณะเป็นรูปไข่ขนาดใหญ่ ประชากรอาศัยอยู่อย่างไม่หนาแน่น และยังประกอบด้วยสวนสาธารณะ และสวนตามธรรมชาติมากมาย

### สภาพอากาศ
อาวีญงมีสภาพภูมิอากาศแบบเมดิเตอร์เรเนียน ซึ่งมีเอกลักษณ์คือฤดูร้อนที่แล้ง และฤดูหนาวที่ชื้น นอกจากนี้ยังมีลมค่อนข้างแรง โดยมักจะมีลมมรสุม (Mistral) เป็นประเภทที่รุนแรงที่สุดที่พบ

## ประวัติศาสตร์

## ดูเพิ่ม
* แคว้นพรอว็องซาลป์โกตดาซูร์
* จังหวัดโวกลูซ
* อาวีญงปาปาซี
* พระราชวังพระสันตะปาปาแห่งอาวีญง

## อ้างอิง

หมวดหมู่:เมืองในจังหวัดโวกลูซ
หมวดหมู่:แหล่งมรดกโลกในประเทศฝรั่งเศส
หมวดหมู่:เมืองหลวงทางวัฒนธรรมของยุโรป
โอเว่น ฮาร์ต และโยโกะซูน่า

**[[โอเว่น ฮาร์ต]] และ [[โยโกะซูน่า (นักมวยปล้ำ)|โยโกะซูน่า]]** เป็นกลุ่มนักมวยปล้ำ มีอดีตสมาชิก คือ บริทิช บูลล์ด๊อก อยู่สมาคม WWF ปัจจุบันสมาชิกทุกคนนี้ได้เสียชีวิตไปหมดแล้ว
## ผลงานทั้งหมด
***[[WWE|เวิลด์เรสต์ลิงเฟดเดเรชัน]]**
**WWF World Tag Team Championship (2 สมัย)
## ดูเพิ่ม
*โอเว่น ฮาร์ต และบริทิช บูลล์ด๊อก
## อ้างอิง

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
จุฤทธิ์ ลักษณวิศิษฏ์

**จุฤทธิ์ ลักษณวิศิษฏ์** (เกิด 16 เมษายน พ.ศ. 2515) อดีตรองโฆษกพรรคประชาธิปัตย์ อดีตสมาชิกสภาผู้แทนราษฎร แบบบัญชีรายชื่อ อดีตรองผู้อำนวยการพรรค อดีตสมาชิกสภาผู้แทนราษฎรจังหวัดพังงา 2 สมัย เป็นน้องชายจุรินทร์ ลักษณวิศิษฏ์

## ประวัติ
จุฤทธิ์ เกิดเมื่อวันที่ 16 เมษายน พ.ศ. 2515 ที่ตำบลทุ่งมะพร้าว อำเภอท้ายเหมือง จังหวัดพังงา เป็นบุตรนายวีระ นางละเอียด ลักษณวิศิษฏ์ และเป็นน้องชายจุรินทร์ ลักษณวิศิษฏ์ อดีตหัวหน้าพรรคประชาธิปัตย์ สำเร็จการศึกษาปริญญาตรี สาขาประวัติศาสตร์ จากมหาวิทยาลัยนเรศวร

## งานการเมือง
จุฤทธิ์ลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2544 สังกัดพรรคประชาธิปัตย์ และได้รับเลือกตั้งเป็นครั้งแรก แต่ในครั้งต่อมา (พ.ศ. 2548) ไม่ได้รับเลือกตั้ง และกลับมาได้รับเลือกตั้งอีกครั้งใน พ.ศ. 2550

ใน พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 46 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 44 คน ต่อมา ปัญญวัฒน์ บุญมี สมาชิกสภาผู้แทนราษฎรลำดับที่ 26 ได้เสียชีวิตลง จึงได้รับเลื่อนขึ้นมาเป็นแทน

ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 47 แต่ไม่ได้รับเลือกตั้ง

### สมาชิกสภาผู้แทนราษฎร
จุฤทธิ์ ลักษณวิศิษฏ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพังงา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพังงา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์ (เลื่อนแทน)

## เครื่องราชอิสริยาภรณ์

## อ้างอิง

 

หมวดหมู่:นักการเมืองจากจังหวัดพังงา
หมวดหมู่:ชาวไทยเชื้อสายไหหลำ
หมวดหมู่:สมาชิกสภาผู้แทนราษฎรจังหวัดพังงา
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นักการเมืองที่เป็นแนวร่วมกปปส.
หมวดหมู่:บุคคลจากคณะสังคมศาสตร์ มหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เอฟเอคัพ รอบชิงชนะเลิศ 2013

**เอฟเอคัพรอบชิงชนะเลิศปี 2013** เป็นรอบชิงชนะเลิศครั้งที่ 132 ของเอฟเอคัพ เป็นการพบกันระหว่างสโมสรฟุตบอลแมนเชสเตอร์ซิตี และสโมสรฟุตบอลวีแกนแอธเลติก แข่งขันในวันที่ 11 พฤษภาคม พ.ศ. 2556 เวลา 17.15 น. (ตามเวลาท้องถิ่น) โดยจัดการแข่งขันขึ้นที่ เวมบลีย์ มีผู้ชมทั้งหมด 86,254 คน ใช้เวลาการแข่งขัน 90 นาที

ผลการแข่งขัน ปรากฏว่าสโมสรฟุตบอลวีแกนแอธเลติกชนะไป 1–0 จากประตูชัยของ เบน วัตสัน ตัวสำรอง

## การแข่งขัน
### รายละเอียด

### สถิติ

**แหล่งค้นหา:** BBC Sport

## อ้างอิง

2013
หมวดหมู่:นัดการแข่งขันของสโมสรฟุตบอลแมนเชสเตอร์ซิตี
โอเวน ฮาร์ต และบริติช บูลล์ด็อก

**[[โอเว่น ฮาร์ต]] และ [[เดวี บอย สมิธ]]** เป็นกลุ่มนักมวยปล้ำ ของตระกูลฮาร์ต เซ็นสัญญากับสมาคม WWF ปัจจุบันสมาชิกในทีมนี้ก็ได้เสียชีวิตไปแล้ว
## ผลงานทั้งหมด
***[[WWE|เวิลด์เรสต์ลิงเฟดเดเรชัน]]**
**WWF World Tag Team Championship (1 สมัย) - โอเว่น และ บูลล์ด๊อก
**WWF European Championship (1 สมัย) - บูลล์ด๊อก
**WWF Intercontinental Championship (2 สมัย) - โอเว่น
## ดูเพิ่ม
*บริทิช บูลล์ด๊อก
*โอเว่น ฮาร์ต และโยโกะซูน่า
*เดอะฮาร์ตฟาวด์เดชั่น

หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
ละครย้อนยุค

**ละครย้อนยุค** () เป็นผลงานละครที่เกิดขึ้นในช่วงเวลาที่ผ่านมา มักอยู่ในรูปแบบภาพยนตร์หรือละครโทรทัศน์ นำเสนอเหตุการณ์และตัวละครในประวัติศาสตร์ผสมผสานกับองค์ประกอบสมมติ เช่น บทสนทนาหรือฉากสมมติ

## อ้างอิง

หมวดหมู่:นาฏกรรม
หมวดหมู่:ประเภทของรายการโทรทัศน์
หมวดหมู่:ประเภทของภาพยนตร์
หมวดหมู่:ภาพยนตร์ประวัติศาสตร์
ช่องแคบโมซัมบิก

thumb|สถานที่ตั้งของช่องแคบโมซัมบิก

**ช่องแคบโมซัมบิก** (; ; ; ) เป็นช่องแคบในมหาสมุทรอินเดีย ระหว่างเกาะมาดากัสการ์และผืนแผ่นดินใหญ่ของแอฟริกาตะวันออกเฉียงใต้ที่ประเทศโมซัมบิก ส่วนของช่องแคบประมาณ 460 กม. โดยมีความลึกสุดที่ 3,292 ม. อยู่นอกชายฝั่งโมซัมบิกราว 230 กม. มีกระแสน้ำอุ่นไหลผ่าน

หมวดหมู่:ช่องแคบในทวีปแอฟริกา
หมวดหมู่:ช่องแคบนานาชาติ
จักรพรรดินีซุนมย็อง

**สมเด็จพระจักรพรรดินีซุนมย็องแห่งเกาหลี**  เป็นสมเด็จพระจักรพรรดินีแห่งจักรวรรดิเกาหลี เสด็จพระราชสมภพเมื่อวันที่ 20 พฤศจิกายน ค.ศ.1872 อภิเษกสมรสกับจักรพรรดิซุนจง และเสด็จสวรรคตเมื่อวันที่ 5 พฤศจิกายน ค.ศ.1904 สิริพระชนมายุเพียง 31 พรรษา ภายหลังพระองค์ได้รับการสถาปนาขึ้นเป็น **สมเด็จพระจักรพรรดินี**

หมวดหมู่:บุคคลในยุคราชวงศ์โชซ็อน
หมวดหมู่:ราชวงศ์โชซ็อน
หมวดหมู่:จักรพรรดินีเกาหลี
หมวดหมู่:มกุฎราชกุมารีแห่งเกาหลี
การเลือกตั้งสมาชิกสภาผู้แทนราษฎรกรุงเทพมหานคร เขต 12 แทนตำแหน่งที่ว่าง พ.ศ. 2556

**การเลือกตั้งสมาชิกสภาผู้แทนราษฎรกรุงเทพมหานคร เขต 12 แทนตำแหน่งที่ว่าง พ.ศ. 2556** เป็นการเลือกตั้งสมาชิกสภาผู้แทนราษฎรกรุงเทพมหานคร ภายหลังจากศาลฎีกาแผนกคดีเลือกตั้งมีคำสั่งให้มีการเลือกตั้งใหม่

## ที่มา

## ผู้สมัครรับเลือกตั้ง

## ผลการเลือกตั้ง

## อ้างอิง

กรุงเทพมหานคร พ.ศ. 2556
กรุงเทพมหานคร พ.ศ. 2556
หมวดหมู่:การเลือกตั้งในกรุงเทพมหานคร
หมวดหมู่:เขตดอนเมือง
สมเด็จพระอัครมเหสี มหากษัตรีย์ นโรดม กานวิมาน นรลักข์เทวี

**สมเด็จพระอัครมเหสี มหากษัตรีย์ นโรดม กานวิมาน นรลักข์เทวี** (เขมร: នរោត្តម កានវិមាន នរល័ក្ខទេវី อักษรโรมัน: Norodom Kanviman Norleak Tevi) ;(พ.ศ. 2419 - พ.ศ. 2455) เป็นสมเด็จพระราชินีแห่งราชอาณาจักรกัมพูชา เป็นพระอัครมเหสีในพระบาทสมเด็จพระสีสุวัตถิ์ มุนีวงศ์ อภิเษกสมรสในปี พ.ศ. 2438 พระองค์ประสูติเมื่อ พ.ศ. 2419 หลังจากอภิเษกสมรสกับพระสีสุวัตถิ์ มุนีวงศ์ พระองค์ก็มีพระโอรสธิดา 7 พระองค์ หนึ่งในนั้นคือสมเด็จพระมหากษัตริยานี สีสุวัตถิ์ มุนีวงศ์ กุสุมะ นารีรัตน์ สิรีวัฒนาซึ่งต่อมาในภายหน้าทรงเป็นพระมารดาในพระบาทสมเด็จพระนโรดม สีหนุ 

สมเด็จอัครมเหสี มหากษัตรีย์ นโรดม กานวิมาน นรลักข์เทวี เสด็จทิวงคตเมื่อปี พ.ศ. 2455

## ดูเพิ่ม
* รายพระนามคู่อภิเษกสมรสในพระมหากษัตริย์กัมพูชา

หมวดหมู่:ราชินีแห่งกัมพูชา
พระตำหนักนนทบุรี

**พระตำหนักนนทบุรี** สร้างขึ้นตามพระราชดำริของพระบาทสมเด็จพระวชิรเกล้าเจ้าอยู่หัว รัชกาลปัจจุบัน มีเนื้อที่ประมาณ 100 ไร่เศษ โดยคาดว่าพระองค์ทรงใช้เป็นที่ประทับขณะทรงดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร ในช่วงปี 2534 ถึง 2545

## หมู่พระตำหนัก
### พระตำหนักใหญ่
เป็นสถานที่สำหรับพระบาทสมเด็จพระวชิรเกล้าเจ้าอยู่หัว พระราชทานพระบรมราชวโรกาสให้คณะบุคคลต่าง ๆ เข้าเฝ้าอย่างเป็นทางการโดยประกอบเป็นห้องต่าง ๆ เช่น
*ท้องพระโรงใหญ่
*ห้องสำหรับต้อนรับบุคคลสำคัญ
*ห้องรับแขกส่วนพระองค์
*ห้องเสวย
*ห้องใหญ่
*ห้องทรงงาน
*ห้องทรงพระอักษร

### พระตำหนักฟาร์มเฮ้าส์
พระตำหนักหลังนี้ พระบาทสมเด็จพระวชิรเกล้าเจ้าอยู่หัว ทรงตั้งพระทัยจะให้เป็นที่ประทับของสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา แต่ว่าทรงเปลี่ยนพระทัย โดยให้สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ไปประทับกับสมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร มหาวัชรราชธิดา ที่พระตำหนักใหญ่ โดยพระบาทสมเด็จพระวชิรเกล้าเจ้าอยู่หัวมาประทับในเวลาที่พระตำหนักวนอุทยานกำลังบูรณะอยู่ โดยพระองค์ให้สร้างอาคารขึ้น 1 อาคารเพื่อใช้พระราชทานเลี้ยงในโอกาสต่าง ๆ โดยอาคารหลังนี้เป็นอาคารทรง 8 เหลี่ยมโดยภายในเป็นห้องโล่งเพดานสูงโดยพระองค์ทรงใช้เป็นห้องอเนกประสงค์โดยด้านซ้ายบนเป็นโถงทางเข้าห้องรัชกาลที่ 1 บริเวณด้านหน้าพระตำหนักใหญ่สำหรับให้พระราชวงศ์เข้าเฝ้าโดยด้านซ้ายล่างนั้นเป็นห้องโถงซึ่งประดิษฐานพระบรมสาทิสลักษณ์ของรัชกาลที่ 6 และรัชกาลที่ 7 บางโอกาสให้คณะทูตเข้าเฝ้าด้านขวาเป็นห้องโถงซึ่งเป็นส่วนที่แยกไปยังห้องต่าง ๆ โดยด้านหนึ่งเป็นที่ประดิษฐานพระรูปของรัชกาลที่ 5 ซึ่งพระบาทสมเด็จพระวชิรเกล้าเจ้าอยู่หัวจะเสด็จพระราชดำเนินมาสักการะอยู่เป็นประจำ
*ด้านซ้าย เป็นท้องพระโรงใหญ่ เป็นส่วนที่คณะบุคคลต่าง ๆ เข้าเฝ้าอย่างเป็นทางการและเป็นคณะใหญ่
*ขวาบน เป็นที่ประดิษฐานเครื่องราชอิสริยยศและเครื่องราชอิสริยาภรณ์ ของสยามมกุฎราชกุมารซึ่งสือบทอดมาตั้งแต่ในสมัยรัชกาลที่ 1 ซึ่งประดิษฐานอยู่ในตู้กระจก
*ขวาล่าง เป็นสถานที่จัดเก็บเครื่องเบญจรงค์ต่าง ๆ

## ปัจจุบัน
พระบาทสมเด็จพระเจ้าอยู่หัว รัชกาลปัจจุบัน มีพระราชประสงค์ในการแปรพระราชฐานที่ประทับไปยังวังศุโขทัย จึงพระราชทานที่ดินบริเวณพระตำหนักนนทบุรีให้เป็นของแผ่นดิน ทั้งพระราชทานพระบรมราชานุญาตให้รื้อถอนสิ่งปลูกสร้างเดิม ต่อมาภาครัฐทำการจัดสรรที่ดินผืนดังกล่าว ให้แก่สำนักงานสลากกินแบ่งรัฐบาล และสำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) สำหรับจัดสร้างอาคารที่ทำการใหญ่

## อ้างอิง

หมวดหมู่:พระตำหนัก
หมวดหมู่:สิ่งก่อสร้างในจังหวัดนนทบุรี
รปปงงิ

**รปปงงิ** () หรือบางครั้งเขียนว่า **รปปงหงิ** เป็นย่านหนึ่งในเขตมินาโตะ กรุงโตเกียว ประเทศญี่ปุ่น มีชื่อเสียงเป็นแหล่งช้อปปิ้งระดับบนและสถานที่ท่องเที่ยวกลางคืนโดยเฉพาะในหมู่นักท่องเที่ยวชาวต่างชาติ สถานที่ที่มีชื่อเสียงเช่น รปปงงิฮิลส์ คำว่ารปปงงิในภาษาญี่ปุ่น แปลตามตัวว่า "ต้นไม้หกต้น"

## อ้างอิง

## แหล่งข้อมูลอื่น

* แผนที่พื้นที่รปปงงิ-อาซาบุ 
* ชีวิตกลางคืนในรปปงงิ 

หมวดหมู่:ย่านในโตเกียว
หาดหัวหิน

**หาดหัวหิน** เป็นชายหาดตามธรรมชาติของอำเภอหัวหิน จังหวัดประจวบคีรีขันธ์มีความยาวราว 20 กิโลเมตร

## ประวัติ
. ชายหาดอันเป็นแหล่งท่องเที่ยวพักตากอากาศที่มีชื่อเสียงแห่งแรกของเมืองไทย ด้วยน้ำทะเลใส ทรายสะอาด บรรยากาศดี จึงเป็นที่ใฝ่ฝันและได้รับความนิยมจากนักท่องเที่ยวมานาน ทุกยุคทุกสมัย โดยเป็นที่มาของ นวนิยายแและละครหลากเรือง เช่น ปริศนา รวมทั้งยังมีวังไกลกังวลสำหรับแปรพระราชฐานในฤดูร้อน โดยจุดสังเกตพิเศษ ชายหาดจะมีเขื่อนหินซีเมนต์ซึ่งถุกก่อสร้างตั้งแต่ปี พ.ศ. 2503  ก่อนการเริ่มก่อสร้างพระราชวัง ในรัชกาลที่ 5 และไม่มีถนนเลียบหาดเนื่องจาก ชายหาดในสมัยโบราณจำเป็นจำต้องให้มีบ้านพักของขุนนางและพระญาติ เพื่อมิให้มีผู้บุกรุกทางชาดหาดและทะเล จึงทำให้ที่ดินในปัจจุบันสามารถมีหาดติดส่วนของที่ดินได้ แต่มิใช้ หาดจะเป็นสถานที่ส่วนตัวยังถูกดูแลโดยส่วนเทศบาลโดยยังมีโรงแรมซึ่งเดิมเป็นของเชื้อพระวงศ์คือวังจักรพงศ์ของสมเด็จพระเจ้าบรมวงศ์เธอ เจ้าฟ้าจักรพงศ์ภูวนาถ กรมหลวงพิษณุโลกประชานาถปัจจุบันเป็นโรงแรมฮิลตัน หัวหิน และโรงแรมรถไฟ ซึ่งเป็นโรงแรมดั้งเดิมของหัวหิน และยังมีบ้านพักตากอากาศส่วนตัว เช่น บ้านประเสริฐ บ้านสายนัดดา บ้านกิติก้อง บ้านรวมสุข บ้านกินนอน บ้านล่ำซำ บ้านสามสุข บ้านฮุนซุยโห อาคารบ้านพักเล่านี้ได้รับการดูแลและบูรณะขึ้นใหม่ จึงยังสวยงามน่าชม นักท่องเที่ยวยืนชมได้จากชายหาดเท่านั้น

## สถานที่ตั้ง
หาดหัวหิน อยู่ทางทิศตะวันออกของอำเภอหัวหิน และมีความยาวพาดผ่านตลอดอำเภอ ในความยาวราว 20 กิโลเมตร

## ทางลงชายหาดเทศบาลหัวหิน
ทางลงชายหาดมีอยู่ประปราย ตามรายถนนเล็ก แต่ที่เป็นที่นิยม บริเวณทางลงชายหาดห่างจากเทศบาลหัวหินไปเพียง 2.5 กิโลเมตร ก็จะพบหาดทรายขาวสะอาดโดยประมาณ 5 กิโลเมตร ยาวไปจรดเข้าตะเกียบ โดยการจัดบำรุงของเทศบาลหัวหิน จึงไม่มีกิจกรรมทางน้ำ ยกเว้นกีฬาทางน้ำบางประเภทเช่น สกีไดร์ และเรือใบ โดยจะมีการจัดแข่งขันกันปีละครั้ง

ทางลงหาดมีสองจุด คือ ปลายถนนดำเนินเกษม บริเวณโรงแรมเซ็นทารา แกรนด์ บีช รีสอร์ท และวิลลา หัวหิน (โรงแรมรถไฟเดิม) ซึ่งเป็นจุดหลักที่มีนักท่องนิยมกันมาก ส่วนอีกจุดคือบริเวณศาลเจ้าแม่ทับทิม-ศาลเจ้าพ่อสายน้ำเขียว ถนนนเรศดำริ ซึ่งสามารถนำรถไปจอดได้ที่หน้าลานศาลเจ้าแม่ทับทิม 

## อ้างอิง

## แหล่งข้อมูลอื่น
 

หมวดหมู่:ภูมิศาสตร์ของอำเภอหัวหิน
หมวดหมู่:ชายหาดในจังหวัดประจวบคีรีขันธ์
หมวดหมู่:สถานที่โต้คลื่น
วัดห้วยมงคล

**วัดห้วยมงคล** เป็นวัดในตำบลทับใต้ อำเภอหัวหิน จังหวัดประจวบคีรีขันธ์

## ประวัติ
วัดห้วยมงคล เป็นที่ประดิษฐานรูปเหมือนหลวงพ่อทวดองค์ใหญ่ที่สุดในโลก แต่เดิมใช้ชื่อว่า “วัดห้วยคต” ตั้งอยู่ในชุมชนบ้านห้วยคต ตำบลทับใต้ อำเภอหัวหิน จังหวัดประจวบคีรีขันธ์ ต่อมาพระบาทสมเด็จพระเจ้าอยู่หัว ทรงพระราชทานนามใหม่จากห้วยคต เป็นห้วยมงคล เนื่องจากครั้งที่เสด็จมายังวัดนี้ได้มีดำริให้สร้างถนนใหม่ จากถนนดินเป็นถนนลาดยาง โดยพระราชทานนามให้เช่นเดียวกับชื่อวัด

ต่อมาพระพิศาลสิทธิคุณ หรือท่านเจ้าคุณไพโรจน์ ปภัสสโร เจ้าอาวาสวัดห้วยมงคลองค์ปัจจุบัน ซึ่งเป็นพระนักพัฒนาที่มีศีลจารวัตที่ดีงามเป็นที่เคารพของคนในชุมชนบ้านห้วยมงคล และพลเอกวิเศษ คงอุทัยกุลรองสมุหราชองครักษ์ได้มีดำริที่จะสร้าง “หลวงพ่อทวด” องค์ใหญ่ที่สุดในโลกเพื่อน้อมเกล้าน้อมกระหม่อมถวายเป็นพระราชกุศล เนื่องในวันมหามงคลเฉลิมพระชนมพรรษาครบ 6 รอบ รวมทั้งเผยแพร่และสืบทอดพระพุทธศาสนาอีกทั้งให้เป็นที่เคารพสักการบูชาและเป็นที่พึ่งทางใจของเหล่าพุทธศาสนิกชน 

ด้วยเรื่องราวปาฏิหาริย์ของหลวงพ่อทวด พุทธศาสนิกชนในภาคใต้ให้ความเคารพเลื่อมใสมาเป็นเวลานาน และรู้จักกันเป็นอย่างดี จึงก่อเกิดการร่วมมือร่วมใจจากหลายองค์กรทั้งทางภาครัฐและเอกชนในการสร้างประติมากรรมองค์จำลองหลวงพ่อทวดองค์ใหญ่ที่สุดในโลก โดยสมเด็จพระนางเจ้าสิริกิติ์ พระบรมราชินีนาถ เสด็จพระราชดำเนินทอดพระเนตร เททองหล่อองค์หลวงพ่อทวด เมื่อวันที่ 27 สิงหาคม 2547 และพระราชทานพระราชานุญาตให้คณะกรรมการจัดสร้างอัญเชิญพระนามาภิไธยย่อ ส.ก. ขึ้นประดิษฐานที่หน้าองค์รูปหล่อองค์หลวงพ่อทวดโดยรูปหล่อ หลวงพ่อทวดองค์ใหญ่ที่สุดในโลกมีขนาด หน้าตักกว้าง 9.9 เมตร สูง 11.5 เมตร บนฐานสูง 3 ชั้น ชั้นล่างกว้าง 70 เมตร ยาว 70 เมตร   โดยภายใต้ฐานยังเป็นห้องโถงขนาดใหญ่ไว้เพื่อปฏบัติศาสนกิจในวันสำคัญทางศาสนา

นอกจากนี้ที่วัดห้วยมงคลแห่งนี้ยังมีหลวงพ่อทวดเหยียบน้ำทะเลจืดแกละสลักจากได้ตะเคียนทองขนาดใหญ่อายุกว่าพันปี ที่ฝังอยู่ในทรายใต้แม่น้ำยม จังหวัดแพร่ลึกกว่า 10 เมตร ชาวบ้านเชื่อกันว่าต้นไม้ที่มีแก่นสูง 1 คืบขึ้นไปจะมีรุกขเทวดาสถิตอยู่เพื่อดูแลปกป้องคุ้มครองคนที่มาสักการบูชา เมื่อนำต้นตะเคียนทองมาทำรูปเคารพ เช่นแกะเป็นหลวงพ่อทวดเหยียบน้ำทะเลจืดจึงมีอนุภาพและความศักดิ์สิทธิ์เป็นทวีสิทธิ์ ดลบันดาลให้ทุกท่านประสบแต่ความสุขความเจริญปราศจากโรคภัยไข้เจ็บ

## สถานที่ตั้ง
บ้านเลขที่118 ถนนหัวหิน-ห้วยมงคล หมู่ 6 ถนนห้วยมงคล ตำบลทับใต้ อำเภอหัวหิน ประจวบคีรีขันธ์ 77110 

## รายการอ้างอิง

ห้วยมงคล
หมวดหมู่:สถานที่ท่องเที่ยวในจังหวัดประจวบคีรีขันธ์
ห้วยมงคล
ลีกคัพ

**ลีกคัพ** โดยทั่วไปความหมายถ้วยการแข่งขันสำหรับซึ่งการเข้าเป็นจำกัดเท่านั้นถึงทีมลีกโดยเฉพาะ

## รายชื่อลีกคัพและฟุตบอลถ้วยระดับรอง
### เอเชีย

* เจลีกคัพ

* Jordan FA Shield

* Kuwait Federation Cup

* Lebanese Elite Cup

* Malaysia Cup

* Oman Professional League Cup

* Qatari Stars Cup

* ไทยลีกคัพ

### แอฟริกา

* Telkom Knockout MTN 8

* KPL Top 8 Cup

### ยุโรป

* ชาย: อีเอฟแอลคัพ (formerly the Football League Cup), EFL Trophy ( formerly the Football League Trophy), Isthmian League Cup, Northern Premier League Challenge Cup, Northern Premier League President's Cup, Southern Football League Cup; หญิง: FA WSL Cup, FA Women's Premier League Cup

* Deildabikar

* ลีกของไอร์แลนด์คัพ

* Toto Cup

* ไอริชลีกคัพ

* Taça da Liga

* สกอตติชลีกคัพ, Scottish League Challenge Cup

* เวลช์ลีกคัพ

### อเมริกาเหนือ

* Trinidad and Tobago League Cup, Trinidad and Tobago Pro Bowl

### อเมริกาใต้

* Copa de la Superliga

* Torneo Intermedio

## ลีกคัพปิดตัว
### เอเชีย

* NSL Cup
* Chinese Super League Cup

* Iraqi Elite Cup

* Men: UFL Cup; Women: PFF Women's Cup

* Japan Soccer League Cup

* Korean League Cup

### แอฟริกา

* Algerian League Cup

* Tunisia Coupe de la Ligue Professionel

### ยุโรป

* Belgian League Cup

* Spar Cup, Danish League Cup, Viasat Cup

* Olympia-Pokal (1964), Fuwo-Pokal (1972), DFV-Toto-Sonderrunde (1974 & 1976)

* Full Members Cup, Super Cup, Centenary Trophy, Conference League Cup

* Finnish League Cup

* กุปเดอลาลีก, Coupe Charles Drago

* เดเอ็ฟเอ็ล-ลีกาโพคาล

* Gibraltar Premier Cup

* Greek League Cup

* Virsligas Winter Cup 

* Norwegian League Cup

* Ekstraklasa Cup

* Federation Cup

* Cupa Ligii

* Russian Premier League Cup

* Saint Mungo Cup, Summer Cup, Southern League Cup

* โกปาเดลาลิกา

* สวิสลีกคัพ

* Spor Toto Cup

* Ukrainian Second League Cup (a preliminary tournament for the Ukrainian Cup that involved third tier teams along with best teams of Ukrainian Amateur Cup; the Ukrainian League Cup was a single season supplemental tournament for the third tier teams of 2009–10 Ukrainian Second League and involved participation of some reserve and amateur teams)

* All-Union Committee of Physical Culture and Sports Tournament (1952), USSR Federation Cup

* FAW Premier Cup

* Yugoslav League Cup

## ลีกคัพหญิง

* FA WSL CupPremier League Cup

* SWPL Cup
สุลต่านแห่งรัฐมะละกา

**สุลต่านแห่งรัฐมะละกา** เริ่มต้นเมื่อ ค.ศ. 1400 และสิ้นสุดเมื่อ ค.ศ. 1511 สุลต่านองค์แรกคือ รายาอิสกันดาร์ ชาห์ สุลต่านองค์สุดท้ายคือ สุลต่านมะห์มุด ชาห์ ต่อมาท่านครองราชย์เป็นสุลต่านแห่งรัฐยะโฮร์

## ดูเพิ่ม
* รายชื่อผู้ว่าราชการรัฐมะละกา
* รัฐมะละกา
* 

หมวดหมู่:สุลต่านแห่งรัฐมะละกา
รายชื่อผู้ว่าราชการรัฐซาบะฮ์

ต่อไปนี้คือ**รายชื่อผู้ว่าราชการรัฐซาบะฮ์**

## รายชื่อผู้ว่าราชการรัฐซาบะฮ์

## ดูเพิ่ม
*รัฐซาบะฮ์
*รายชื่อผู้ว่าราชการรัฐมะละกา
*รายชื่อผู้ว่าราชการรัฐปีนัง
*รายชื่อผู้ว่าราชการรัฐซาราวัก

## อ้างอิง
* http://id.wikipedia.org/wiki/Daftar_Yang_di-Pertua_Negeri_Sabah

หมวดหมู่:ผู้ว่าราชการรัฐซาบะฮ์
พระราชวังปทุมวัน

**พระราชวังปทุมวัน** เป็นอดีตพระราชวังตั้งอยู่ริมคลองแสนแสบ บริเวณสี่แยกราชประสงค์ฝั่งตะวันตกเฉียงเหนือ ในพื้นที่แขวงปทุมวัน เขตปทุมวัน กรุงเทพมหานคร

## ประวัติ
พระราชวังปทุมวันสร้างขึ้นใน พ.ศ. 2400 ตั้งอยู่ริมคลองแสนแสบ บริเวณสี่แยกราชประสงค์ฝั่งตะวันตกเฉียงเหนือ แต่เดิมพื้นที่นี้เป็นนาหลวงเรียกว่า ทุ่งบางกะปิ มีบัวหลวงมากมาย เมื่อจะสร้างพระราชวัง พระบาทสมเด็จพระจอมเกล้าเจ้าอยู่หัวจึงพระราชทานนามว่า "พระราชวังปทุมวัน" วัตถุประสงค์ในการสร้างเพื่อเป็นที่เสด็จประพาสและให้เป็นที่พักผ่อนของประชาชน โปรดเกล้าฯ ให้ขุดสระใหญ่ 2 สระติดต่อกัน สระด้านทิศเหนือเป็นที่เสด็จประพาส สร้างพลับพลาที่ประทับ มีพระที่นั่ง 2 ชั้น สำหรับประทับแรม ที่ริมสระด้านตะวันตกให้สร้างวัดประจำพระราชวัง ชื่อว่าวัดปทุมวนารามราชวรวิหาร และให้อาราธนาพระสงฆ์ธรรมยุติกนิกายมาอยู่ตั้งแต่แรกสร้าง สระด้านใต้ให้ประชาชนไปเล่นเรือได้ ดินที่ขุดจากสระให้ทำเป็นเกาะใหญ่น้อยหลายเกาะ แล้วขุดคลองจากคลองแสนแสบมาเชื่อมสระ

เมื่อแรกสร้างพระราชวัง ยังไม่มีถนนไปจากพระนคร ต้องเสด็จโดยทางเรือผ่านคลองแสนแสบ จึงถือว่าห่างไกลจากพระนคร เมื่อพระบาทสมเด็จพระจอมเกล้าเจ้าอยู่หัวเสด็จไปประทับแรมเป็นครั้งแรก จึงต้องมีหมายรับสั่งให้รักษาพระนครเหมือนกับพระองค์เสด็จประพาสตามหัวเมือง

ในสมัยรัชกาลที่ 5 พระที่นั่งที่ประทับชำรุดทรุดโทรม และสระตื้นเขินจนหมด จึงได้พระราชทานให้เป็นโรงทหารและราชการอื่น ๆ ในสมัยรัชกาลที่ 6 และพระราชทานที่ดินนี้แก่สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ซึ่งเสด็จกลับจากศึกษาในต่างประเทศ เพื่อสร้างวังเป็นที่ประทับ เรียกว่า วังเพ็ชรบูรณ์

## ปัจจุบัน
ในปี พ.ศ. 2475 เกิดการเปลี่ยนแปลงการปกครอง วังหลายแห่งถูกคณะราษฎรเข้ายึดครองและตกเป็นสมบัติของรัฐ รวมถึงวังเพ็ชรบูรณ์ด้วย แต่อยู่ในกรรมสิทธิ์ของสำนักงานทรัพย์สินส่วนพระมหากษัตริย์ ซึ่งต่อมาคือสำนักงานทรัพย์สินพระมหากษัตริย์ และปัจจุบันคือสำนักงานพระคลังข้างที่ มาโดยตลอด ต่อมาบริษัท วังเพ็ชรบูรณ์ จำกัด ของนายอุเทน เตชะไพบูลย์ ได้เช่าที่ดินของวังเพ็ชรบูรณ์และสร้างเป็นห้างสรรพสินค้าเวิลด์เทรดเซ็นเตอร์ และในปี พ.ศ. 2545 กลุ่มเซ็นทรัลรับช่วงมาดูแลศูนย์การค้าแห่งนี้ต่อในชื่อ "เซ็นทรัลเวิลด์พลาซา" และปัจจุบันได้มีการปรับปรุงโครงสร้างใหม่ทั้งหมด และเปลี่ยนชื่อเป็น "เซ็นทรัลเวิลด์"

## อ้างอิง

ป
หมวดหมู่:สิ่งก่อสร้างในเขตปทุมวัน
อึง ฮวด

**อึง ฮวด** (; 1 มกราคม พ.ศ. 2480) เป็นนักการเมืองชาวกัมพูชาและเป็นนายกรัฐมนตรีของราชอาณาจักรกัมพูชาระหว่าง พ.ศ. 2540 – 2541

อึง ฮวดย้ายไปออสเตรเลียในช่วงต้นปี พ.ศ. 2513 ในขณะที่สงครามกลางเมืองของกัมพูชากำลังเริ่ม เขาตั้งรกรากอยู่ในเมลเบิร์น และประกาศตัวเองเป็นผู้นำของคณะกรรมการชาวกัมพูชาที่อาศัยอยู่ในต่างประเทศ เขาเดินทางกลับไปที่ประเทศกัมพูชาในช่วงปี พ.ศ. 2533 ในขณะที่รัฐบาลคอมมิวนิสต์ล่มสลาย และเขาได้ดำรงตำแหน่งเป็นเจ้าหน้าที่ระดับสูงในพรรคฟุนซินเปก เขาได้ดำรงตำแหน่งรัฐมนตรีว่าการกระทรวงการศึกษา และในปี พ.ศ. 2537 เขาก็ลาออกจากตำแหน่ง เพื่อที่จะเป็นรัฐมนตรีว่าการกระทรวงต่างประเทศ

ในเดือนกรกฎาคมปี พ.ศ. 2540 หัวหน้าพรรคฟุนซินเปก เจ้านโรดม รณฤทธิ์ ถูกปลดจากตำแหน่งนายกรัฐมนตรี ฮุน เซน หัวหน้าพรรคประชาชนกัมพูชาคู่แข่งทางการเมืองของพรรคฟุนซินเปก จึงได้เชิญอึง ฮวด ให้ดำรงตำแหน่งนายกรัฐมนตรีแทนนโรดม รณฤทธิ์ ในตอนแรก แต่พระบาทสมเด็จพระนโรดม สีหนุปฏิเสธที่จะยอมรับ อย่างไรก็ตามในที่สุดอึง ฮวดก็ได้เป็นนายกรัฐมนตรีในเดือนสิงหาคม พ.ศ. 2540 หลังจากได้รับการเลือกตั้งโดยรัฐสภา สมาชิกพรรคฟุนซินเปกหลายคนกล่าวว่า อึง ฮวด เป็นหุ่นเชิดจึงบีบบังคับให้อึงฮวดลาออกจากตำแหน่ง และออกจากพรรคฟุนซินเปกไปในที่สุด

## อ้างอิง

หมวดหมู่:บุคคลที่เกิดในปี พ.ศ. 2488
หมวดหมู่:นายกรัฐมนตรีกัมพูชา
หมวดหมู่:นักการเมืองกัมพูชา
หมวดหมู่:บุคคลจากจังหวัดกันดาล
สงครามรัสเซีย-ตุรกี (ค.ศ. 1877–1878)

**สงครามรัสเซีย-ตุรกี ค.ศ. 1877–1878** ( ซึ่งตั้งชื่อตามปีฮิจเราะห์ศักราช 1293; , "สงครามรัสเซีย-ตุรกี") เป็นความขัดแย้งที่เกิดขึ้นระหว่างจักรวรรดิออตโตมันกับพันธมิตรคริสตชนอีสเทิร์นออร์ทอดอกซ์ที่นำโดยจักรวรรดิรัสเซีย ประกอบด้วยบัลแกเรีย, โรมาเนีย, เซอร์เบีย และมอนเตเนโกร โดยมีการปะทะกันในภูมิภาคบอลข่านและคอเคซัส โดยมีต้นกำเนิดมาจากลัทธิชาตินิยมที่เกิดขึ้นใหม่ในคริสต์ศตวรรษที่ 19 และมีปัจจัยอื่น ๆ เช่น เป้าหมายของรัสเซียที่ต้องการกู้คืนดินแดนที่เสียไปในสงครามไครเมีย ใน ค.ศ. 1853–1856, การสร้างอำนาจตนเองอีกครั้งในทะเลดำ และสนับสนุนการเคลื่อนไหวทางการเมือง ที่พยายามปลดปล่อยรัฐบอลข่านให้เป็นอิสระจากจักรวรรดิออตโตมัน 

## อ้างอิง

## แหล่งข้อมูลอื่น

* .
* .
* .
* .
* .
* .
* 

หมวดหมู่:สงครามในคริสต์ทศวรรษ 1870
หมวดหมู่:สงครามในคริสต์ศตวรรษที่ 19
หมวดหมู่:สงครามเกี่ยวข้องกับจักรวรรดิรัสเซีย
หมวดหมู่:สงครามเกี่ยวข้องกับจักรวรรดิออตโตมัน
หมวดหมู่:สงครามเกี่ยวข้องกับบัลแกเรีย
หมวดหมู่:สงครามเกี่ยวข้องกับมอนเตเนโกร
หมวดหมู่:สงครามเกี่ยวข้องกับโรมาเนีย
หมวดหมู่:สงครามรัสเซีย–ตุรกี
หมวดหมู่:ประวัติศาสตร์จอร์เจีย
หมวดหมู่:ประวัติศาสตร์อาร์มีเนีย
หมวดหมู่:สงครามเกี่ยวข้องกับเซอร์เบีย
หมวดหมู่:จักรพรรดิอะเลคซันดร์ที่ 2 แห่งรัสเซีย
รายชื่อผู้ว่าราชการรัฐซาราวัก

**ผู้ว่าราชการรัฐซาราวัก** เป็นประมุขแห่งรัฐเชิงพิธีของรัฐซาราวัก โดยมีที่พำนักอย่างเป็นทางการที่ The Astana ทางตอนเหนือของแม่น้ำซาราวักในกูจิง

## รายชื่อ

## หมายเหตุ
:1. อาบัง มูฮัมมัด ซาลาฮุดดินเป็นผู้ว่าราชการคนแรกที่ดำรงตำแหน่งนี้ 2 ครั้ง

## อ้างอิง

หมวดหมู่:ผู้ว่าราชการรัฐซาราวัก
หมวดหมู่:รัฐซาราวัก
คล้าย ละอองมณี

**คล้าย ละอองมณี** อดีตรัฐมนตรีว่าการกระทรวงสาธารณสุข และอดีตสมาชิกสภาผู้แทนราษฎรจังหวัดสงขลา 8 สมัย

## ประวัติ
คล้าย เกิดเมื่อวันที่ 15 พฤศจิกายน พ.ศ. 2450 เป็นบุตรนายนุ่น นางม่วง ละอองมณี สำเร็จการศึกษาปริญญาตรี ธรรมศาสตรบัณฑิต จากมหาวิทยาลัยธรรมศาสตร์ สมรสกับนางสุมน ละอองมณี

คล้าย เสียชีวิตเมื่อวันที่ 9 กันยายน พ.ศ. 2528 สิริอายุ 77 ปี

## งานการเมือง
คล้าย เป็นสมาชิกสภาผู้แทนราษฎรจังหวัดสงขลา ได้รับเลือกตั้งสมัยแรก จากการเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 และได้รับเลือกตั้งรวม 8 สมัยติดต่อกัน จนถึงการเลือกตั้ง พ.ศ. 2519

คล้าย ได้รับแต่งตั้งเป็นรัฐมนตรีว่าการกระทรวงสาธารณสุข ในรัฐบาลหม่อมราชวงศ์เสนีย์ ปราโมช ในปี พ.ศ. 2518 แต่ต้องพ้นจากหน้าที่ตั้งแต่ยังมิได้เริ่มปฏิบัติงาน เนื่องจากคณะรัฐมนตรีไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง 

ต่อมาได้รับแต่งตั้งเป็นรัฐมนตรีช่วยว่าการกระทรวงพาณิชย์ ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอสะเดา
หมวดหมู่:ครูชาวไทย
หมวดหมู่:ทนายความชาวไทย
หมวดหมู่:นักการเมืองจากจังหวัดสงขลา
หมวดหมู่:รัฐมนตรีว่าการกระทรวงสาธารณสุขไทย
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:บุคคลในประวัติศาสตร์ไทย พ.ศ. 2475–2516
หมวดหมู่:บุคคลในประวัติศาสตร์ไทย พ.ศ. 2516–2544